Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6540

6. Megjegyzés. – A Comm-B protokoll rádióadása egy közlemény készítésére használható, amely minden aktív lekérdező rendelkezésére áll. 3.1.2.6.11.1 Comm-A. A lekérdező egy Comm-A közleményt szállít egy lekérdezés MA mezejében UF = 20 vagy 21 lekérdezés esetében. 3.1.2.6.11.1.1 Comm-A műszaki nyugtázása. Egy Comm-A lekérdezést egy válaszjeladó automatikusan műszakilag nyugtáz a kívánt válasz továbbításával (3.1.2.10.5.2.2.1 pont). Megjegyzés. – Egy, a válaszjeladótól érkező, a 3.1.2.4.1.2.3 d) és 3.1.2.4.1.3.2.2.2 pontok szabályainak megfelelő válasz annak elismerését jelenti a lekérdező részére, hogy a közlést megkapta és a válaszjeladó tárolta. Ha vagy a föld-légijármű kapcsolat, vagy fedélzetről leadott adattovábbítás hiányzik, ez a válasz is hiányozni fog, és a lekérdező normálisan a közleményt újra elküldi. A fedélzetről leadott adattovábbítás hiányának esetében a válaszjeladó a választ többször is megkaphatja. 3.1.2.6.11.1.2 Comm-A adás. Ha egy Comm-A sugárzású lekérdezés érkezik (3.1.2.4.1.2.3.1.3 alpont), az információ továbbítást a 3.1.2.10.5.2.1.1 pontnak megfelelően kezelik, de más válaszjeladó feladatot nem befolyásol és válasz továbbítás nem történik.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes